
Imiyalelo kubafundi
1. Funda yonke imiyalelo ngokucophelela.
2. Bhala ngobunono.
3. Bhala ngepeni lika-inki okuhlaza noma omnyama.
4. Phendula ngolimi lwesiZulu olwamukelekile.
5. Phendula yonke imibuzo.





Umbuzo 1
Umbhalo ofundwayo [15 amamaki]
Funda lesi siqeshana esilandelayo bese uphendula imibuzo ezolandela ngezansi.
Ufuna ubulungiswa umndeni womfundi obulewe wumphakathi.
Ufisa kwenziwe ubulungiswa umndeni womfana othi ubulawiswe okwesilwane, esolwa ngecala anganabo ubufakazi bokuthi ulenzile ngempela.
Umndeni ukhala ngokuthi ulandwe ngabahamba nenduna yasendaweni, okuthiwa bambulele. Umndeni wakwa Njilo, eHlokozi  eHighflats, uthi usekude ukukhohlwa yisihluku esisetshenziswe kubulawa indodana yawo  umnumzane Nothani Njilo (20), obefunda  ibanga le-11,eSibalukhulu high, mhla lulunye kwephezulu.
Ngokusho kwelunga lomndeni (elicele ukuba igama lalo ligodlwe), unina walo mfana ufikelwe ngama doda amathathu abehamba ngezimoto ethi afuna indodana yakhe ebe ingekho ngaleso sikhathi, isesikoleni.
Kuthiwa bebeyisola ngokuthi ingomunye wabagqekeze indawo edayisa utshwala ngeledlule ngoLwesibili ebusuku. Kuthiwa bebefuna ukuthi ikhiphe abanye eyenze nabo lokhu. “Unina ubatshele ukuthi usesikoleni, baphuma bahamba. Ntambama babuye sebehamba nenduna, bafika bamthatha, bamshaya bephindelela phambi kuka nina,bemubophele esihlahleni.” “Unina ugcine ebikele izihlobo eziseduze ukuba ziphuthume ngoba ubebona ukuthi bayaqhubeka nokulimaza indodana yakhe yize ibatshela ukuthi kayilwazi udaba abakhuluma ngalo.” 
 “Bamshaye waze waphelelwa ngamandla, bamthatha bayomfaka kwenye indawo lapho beqhubeke nokumshaya, baze babiza amaphoyisa ngoba esephelelwa ngamandla,” kusho leli lungu. Liqhuba lithi, ngesikhathi kwenzeka konke lokhu, induna nayo beyikhona futhi kayizange ikhombise ukuthi iyalamula. “Kuyasikhathaza njengomndeni ukuthi induna ibe ingumholi endaweni kube yiyona futhi ehamba phambili, ingakhuzi uma ibona ukuthi ingane iyalinyazwa “ukube ubebanjwe oqotsheni ngabe siyaqonda ukuthi beqiwe wukuthukuthela, bamshaya bamlimaza, kodwa ukulanda ingane ekhaya uyisola ngokweba kodwa nawe ungenaso isiqiniseko ngalokho, kusenza sibone sengathi babe nobudedengu obukhulu ngoba bekufanele bamqhube umfana okungenani, bamuyise emaphoyiseni, “esho.
Uthi okunye okubakhathazile wukuthi yize ebeselimele kangako, amaphoyisa amthathe amyisa esitokisini, angazihlupha ngokumyisa esibhedlela. “Kuze kwafika amaphoyisa ngakusasa mhla zizimbili esezobika ukuthi ushonile. (Amagama angama-242)  
(Icashunwe ephephandabeni iLanga, mhlaka ziyi-19-21,2024)




Imibuzo:
       1.1 Ikhuluma ngani le ndaba?   						       (1)                                                                                                        
____________________________________________________________

1.2 Ubani igama lomfana obulewe umphakathi?                                               (1)
______________________________________________________________
       1.3 Ubesolwa ngani umfana obulewe?                                                                    (1)
____________________________________________________________________________________________________________________________
1.4 Ngokucabanga kwakho kungani kunelunga lomndeni elicele ukuba lingagagulwa igama lalo?     						                                      (2)                                                                                                                   
____________________________________________________________________________________________________________________________
1.5 Ubefunda kusiphi isikole umfundi obulewe?                                                  (1)
___________________________________________________________
1.6 Kusho ukuthini ukubanjwa oqotsheni?                                                              (2)
____________________________________________________________________________________________________________________________
1.7 Ngokucabanga kwakho kwakumele yenze njani induna?		         (2)
_____________________________________________________________
_____________________________________________________________
_____________________________________________________________
1.8 Owakwabani umndeni womfundi obulewe?                                                    (1)
_____________________________________________________________
1.9 Shono okukodwa  okukhathaza Ilunga lomndeni eliphawule ngale 
ndaba?                                                                                                                                 (1)
____________________________________________________________________________________________________________________________
1.10 Ngokubona kwakho ibuphi ubulungiswa obungenziwa ukuze  umndeni womfana welapheke kulesi sehlakalo esiwehlele?                                         (3)                         
____________________________________________________________________________________________________________________________________________________________

Umbuzo 2
Umbhalo obukwayo			[10 amamaki]

Buka lesi sithombe bese uphendula imibuzo elandelayo. 
[image: ]
2.1Shono okubili okubonayo kulesi sithombe?                                                          (2)
________________________________________
________________________________________

2.2 Kwenzekani kulesi sithombe?                                                                                      (2)

2.3 Bangaki abantu obabonayo kulesi sithombe?                                                      (1)
________________________________________
2.4 Uma ubuka isithombe ngabe wenzani umfana oshaywayo?	         (1)
_______________________________________

2.5 Ngokubona kwakho le ndawo ngabe isemakhaya noma edolobheni,usho 
ngani?                                                                                                  		        (2)
________________________________________________________________________________________________________________________________________________________________________________________________  


2.6 Ungenzenjani uma ungafica kwenzeka lesi sehlakalo?                        		(2)
________________________________________________________________________________________________________________________________________________________________________________________________                                                                    [10]

Umbuzo 3             
     Umbhalo ofingqwayo 						[ 5 amamaki]
Funda le ndaba engezansi bese uyifingqa ngamagama asukela kwangama-50 kuya kwangama-60.
 
Amanzi Nemvula
Umjikelezo wamanzi udalwa wukuhwamuka kwamanzi abe ngamafu abese ehla ngesimo semvula enkulu egcwalisa imifula egeleza olwandle. Ukuhwamuka kwamanzi kuqala khona emfuleni kuqhubeke emadanyini, emachibini ngisho nasolwandle imbala. 
Izilwane ziphila ngamanzi omfula. Ezinye nje azigcini ngokuwaphuza, kodwa ziphila kuwo. Kukhona neziphila olwandle imbala! Abantu bona yize impilo yabo incike emanzini, badla kuphela amanzi ahlanzekile nalungele umzimba wabo ukuze bezophila. Kangangoba umuntu angafa nokufa wukoma olwandle, yize angabe ezungezwe amathantala amanzi. 
Amanzi emvula ahlanzekile futhi akulungele ukusetshenziswa ngabantu. Yingakho abanye bewakhongozela ngamathangi eduze kwemizi yabo. Kuyaye kubekwe ithangi eduze kwendlu, kuthi amanzi ageleza phezu kwendlu angene kugatha bese ehlela ethangeni. La manzi emvula ayakuthola nokho ukungcola ngenxa yezintuli ezisuke ziphezulu kophahla lwendlu. Lokho kungalungiseka kalula ngokufaka i-alamu ukuzikisa izintuli zaphezulu endlini, nekhlorini ukubulala amagciwane. 
Amanzi esiphethu wona amanzi asuke emomekile engena ngaphansi komhlaba. La manzi amfimfa njalo aze athole intuba yokuphuma endaweni engezansi. Njengoba asuke emfimfa emhlabathini ayahlanzeka aphume esecwengekile emtoti lapho uwaphuza. Amanye amanzi agcina emhlabathini awayitholi intuba yokuphuma. Wona adonswa ngamapayipi nangemishini elekelela wona, eminye yawo egwedlwayo, kanti eminye inezinjini eziyiwahambisayo. Nawo lawa asuke ehlanzekile. Aluluningi ngokwanele nokho lolu hlobo lwamanzi. 
Amanzi amaningi ngawomfula. Amadolobha amaningi akhiwe eduze kwemifula. Uma kwenzeka idolobha likhula liba ngaphezulu komfula oseduze, kumbiwa umsele kufakwe ipayipi elimpompa amanzi ahamba ibanga elide esuka edanyini elikude nedolobha. 
Amanzi omfula, yize ezilungele izilwane awanayo impilo kubantu. Phela kuyaye kuthi lapho lina, amanzi agelezayo akhukhule yonke imfucuza ayongena nayo emfuleni. Indle yayo yonke inhlobo, izilwane ezifile, amakhemikhali alahliwe nokunye ukungcola ongase ukucabange kungena emfuleni. Ngeshwa yiwona amanzi omfula amaningi.  (Amagama angama-250)
Icashunwe encwadini yomfundi: IsiZulu soqobo ibanga lesihlanu- ikhasi lama- 247

Umbuzo-4  
Izakhiwo nezimiso zolimi      		[10 amamaki] 
Funda lesi siqephu bese uphendula imibuzo engezansi.
Ufisa kwenziwe ubulungiswa umndeni womfana othi ubulawiswe okwesilwane, esolwa ngecala anganabo ubufakazi bokuthi ulenzile ngempela.
Umndeni ukhala ngokuthi ulandwe ngabahamba nenduna yasendaweni, okuthiwa bambulele.umndeni wakwa Njilo ,eHlokozi  eHighflats, uthi usekude ukukhohlwa yisihluku esisetshenziswe kubulawa indodan yawo  umnu Nothani Njilo (20), obefunda  ibanga-11,eSibalukhulu high ,mhla lulunye kwephezulu.
Ngokusho kwelunga lomndeni (elicele ukuba igama lalo ligodlwe), unina walo mfana ufikelwe ngama doda amathathu abehamba ngezimoto ethi ufuna indodana yakhe ebe ingekho ngaleso sikhathi,isesikoleni.
Kuthiwa bebeyisola ngokuthi ingomunye wabagqekeze indawo edayisa utshwala ngeledlule ngolwesibili ebusuku.kuthiwa bebefuna kuthi ikhiphe abanye eyenze nabo lokhu. “Unina ubatshele ukuthi usesikoleni,baphuma bahamba.Ntambama babuye sebehamba nenduna,bafika bamthatha,bamshaya bephindelela phambi kuka nina,bemubophele esihlahleni.” “Unina ugcine ebikele izihlobo eziseduze ukuba ziphuthume ngoba ubebona ukuthi bayaqhubeka nokulimaza indodana yakhe,yize ibatshela ukuthi kayilwazi udaba abakhuluma ngalo.” 

4.1 Phinda ubhale lomusho ube senkathini yamanje.
Umfundi washaywa umphakathi.						(1)

____________________________________________________________________________________________________________________________


4.2 Faka izimpawu zokuloba ezifanele kulo musho.				(3)
umndeni wakwanjilo ufuna ubulungiswa
__________________________________________________________________________________________________________________________________________________________________________________________
4.3 Tomula bese usho uhlobo  lwesandiso olutholakala kulo musho.
Unina ubatshele ukuthi umfana uye esikoleni.				(1)

________________________________________________


4.4 Dwebela isandiso sesimo kulo musho.						(1)

Umfundi ushaywe kakhulu.

4.5 Phinda ubhale le misho ibe umusho owodwa usebenzise isihlanganiso esifanele. 

Umfana ushaywe umphakathi. Umfana ubesolwa ngokugqekeza.	(1)

__________________________________________________________________________________________________________________________________________________________________________________________

4.6 Shintsha lo musho ube inkulumo mbiko. 					(2)
“Siyafisa ukuthi umthetho uthathe indawo” kusho Ilunga lomndeni.
	______________________________________________________________
	______________________________________________________________
4.7 Nciphisa leli bizo.								(1)
Umfana- _________________________

                                                                                                                                               [10]

